Na temelju članka 55. Statuta Koprivničko-križevačke županije („Službeni glasnik Koprivničko-križevačke županije” broj 7/13, 14/13, 9/15, 11/15-pročišćeni tekst, 2/18, 3/18-pročišćeni tekst, 4/20, 25/20, 3/21 4/21-pročišćeni tekst) i članka 16. Odluke o stipendiranju studenata s područja Koprivničko-križevačke županije („Službeni glasnik Koprivničko-križevačke županije“ broj 13/16, 15/18, 13/20 i 20/20), Župan Koprivničko-križevačke županije dana 17. rujna 2021. donosi

**O D L U K U**

**o deficitarnim zanimanjima na području**

**Koprivničko-križevačke županije za akademsku godinu 2021./2022.**

 Sukladno podacima Hrvatskog zavoda za zapošljavanje, Područnog ureda Križevci, deficitarna zanimanja na području Koprivničko-križevačke županije u akademskoj 2021./2022. godini su:

Sveučilišni studij:

1. dr. medicine
2. mag. farmacije
3. dr. stomatologije
4. bacc./mag. rehabilitacije
5. bacc./mag. logopedije
6. bacc./mag. matematike
7. bacc./mag. fizike
8. bacc./mag. educ. matematike i informatike
9. bacc./mag. educ. fizike i informatike
10. bacc. ing./mag. ing. građevinarstva
11. bacc. ing./mag. ing. strojarstva
12. bacc. ing./mag. ing. elektrotehnike

Stručni studij:

1. bacc. ing./struč. spec. ing. strojarstva
2. bacc. ing./struč. spec. ing. elektrotehnike
3. bacc. ing./struč. spec. ing. građevinarstva

Student koji se nalazi na studiju s popisa deficitarnih struka iz točke I. ove Odluke prilikom bodovanja za dodjelu stipendije dobiva dodatnih 100 (slovima: sto) bodova.

Donošenjem ove Odluke prestaje važiti Odluka o deficitarnim zanimanjima na području Koprivničko-križevačke županije za akademsku godinu 2020./2021. („Službeni glasnik Koprivničko-križevačke županije“ broj 21/20).

 Ova Odluka stupa na snagu danom donošenja, a objavit će se u „Službenom glasniku Koprivničko-križevačke županije“.

Ž U P A N

 KOPRIVNIČKO-KRIŽEVAČKE ŽUPANIJE

KLASA: 604-02/21-01/13

URBROJ: 2137/1-07/08-21-2

Koprivnica, 17. rujna 2021.

 Ž U P A N

 Darko Koren, ing. građ., v.r.